open-index/open-wikipedia-markdown huggingface dataset:
ஹான் கா-இன் (நடிகை)

**ஆன்-கா-இன்** (*Han Ga-in*) தென் கொரியா நாட்டைச் சேர்ந்த ஒரு நடிகையாவார். 1982 ஆம் ஆண்டு பிப்ரவரி மாதம் 2 ஆம் தேதியன்று இவர் பிறந்தார். ஒரு வடிவழகியாகவும் அறியப்படும் இவர் 2002 ஆம் ஆண்டிலிருந்து தொலைக்காட்சித் தொடர்களில் நடித்து வருகிறார். பின்னர் விளம்பரங்களில் நடிக்கத் தொடங்கினார். 2012 ஆம் ஆண்டில் இவர் நடித்த நாடகமும் திரைப்படமும் வெற்றி பெற்றன.

## ஆரம்பகால வாழ்க்கை
ஆன்-கா-இன் சியோல் நகரிலுள்ள குசன் தொடக்கப் பள்ளி  சுன்யங் நடுநிலைப் பள்ளி மற்றும் பேக்வா பெண்கள் உயர்நிலைப் பள்ளி ஆகியவற்றில் பயின்றார்.  கல்வியில் சிறந்து விளங்கினார்.  தென் கொரிய பல்கலைக்கழக நுழைவுத் தேர்வுகளில் 400 புள்ளிகளில் 384 புள்ளிகளைப் பெற்றார். 22 டிசம்பர் 2000 ஆம் ஆண்டு டிசம்பர் மாதம் 22 ஆம் தேதியன்று உயர்நிலைப் பள்ளியில் படிக்கும் போது, ஆன்-கா-இன் கேபிஎசு1 என்ற வினாடி வினா நிகழ்ச்சியில் பங்கேற்று 34 ஆவது இடத்தைப் பிடித்தார்.  கியுங் கீ பல்கலைக்கழகத்தில் விருந்தோம்பல் மேலாண்மை பாடத்தைப் பயின்றார். பொழுதுபோக்கு துறையில் நுழைந்த பிறகு, இர் தனது படிப்பை பகுதி நேரமாகத் தொடர்ந்தார் மற்றும் 2007 ஆம் ஆண்டில் பட்டம் பெற்றார்.

## மேற்கோள்கள்

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:தென் கொரியா
விவாகித

**விவாகித**, சீனிவாசன் தயாரித்த மலையாளத் திரைப்படம். 1970 செப்டம்பர் 11-ல் வெளியானது.

## நடிப்பு
*சத்யன்
*பிரேம் நசீர்
*டி. எஸ். முத்தய்யா
*பத்மினி
*அடூர் பாசி
*முதுகுளம் ராகவன் பிள்ளை
*ஜெயபாரதி
*ஷீலா
*கவியூர் பொன்னம்மா
*மைதிலி

## பாடல்கள்
*சங்கீதம் - ஜி. தேவராஜன்
*பாடல் - வயலார் ராமவர்மா

    
## சான்றுகள்

## இணைப்புகள்
*மலயாள சலச்சித்ரம் டேற்றாபேஸில் நிந்ந் விவாஹித

பகுப்பு:1970 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
கிம் தா-ஹி (நடிகை)

**கிம் தா-ஹி** (ஆங்கிலம்: Kim Tae-hee) தென்கொரிய நடிகை ஆவார். இவர் 1980 ஆம் ஆண்டு மார்ச் மாதம் 29 ஆம் தியதி பிறந்தவர். *கிம்* என்பது இவரது குடும்பப் பெயர் ஆகும். இவர் 2002 ஆம் ஆண்டிலிருந்து திரைப்படங்களில் நடித்து வருகிறார்.

## மேற்கோள்கள்

பகுப்பு:1980 பிறப்புகள்
பகுப்பு:வாழும் மக்கள்
ஹான் ஹிய்-ஜின் (நடிகை)

**ஹான் ஹிய்-ஜின்** (ஆங்கிலம்: Han Hye-jin) தென்கொரிய நடிகை ஆவார். இவர் 1981 ஆம் ஆண்டு அக்டோபர் மாதம் 27 ஆம் தியதி பிறந்தவர். இவர் 2001 ஆம் ஆண்டு முதல் திரைப்படங்களில் நடித்து வருகிறார்.

பகுப்பு:1981 பிறப்புகள்
பகுப்பு:வாழும் மக்கள்
பார்க் மின்-யோங் (நடிகை)

**பார்க் மின்-யோங்** (ஆங்கிலம்:Park Min-young) தென் கொரிய நடிகை ஆவார். இவர் 1986 ஆம் ஆண்டு மார்ச் மாதம் 4 ஆம் தியதி பிறந்தவர். இவர் 2002 ஆம் ஆண்டு முதல் 2012 வரை தொலைகாட்சித் தொடர்களில் நடித்தவர். 2011 ஆம் ஆண்டு திரைப்படம் ஒன்றிலும் நடித்துள்ளார்.

பகுப்பு:1981 பிறப்புகள்
பகுப்பு:வாழும் மக்கள்
ஹா ஜி-வோன் (நடிகை)

**ஹா ஜி-வோன்** (, ) என்று அறியப்படும் **ஜியோன் ஹே ரிம்** (, ) தென் கொரியாவைச் சேர்ந்த நடிகை ஆவார். இவர் 1978 ஆம் ஆண்டு ஜூன் மாதம் 28 ஆம் தியதி பிறந்தவர். இவர் 2000 ஆண்டிலிருந்து நடித்து வருகிறார்.

## திரை வாழ்க்கை

### திரைப்படங்கள்

## சான்றுகள்

பகுப்பு:1978 பிறப்புகள்‎
பகுப்பு:வாழும் மக்கள்
பகுப்பு:தென் கொரிய நடிகைகள்‎
ஹான் ஹியூ-ஜூ (நடிகை)

**ஹான் ஹியூ-ஜூ** (ஆங்கிலம்: Han Hyo-joo) தென் கொரிய நடிகை ஆவார். இவர் 1987 ஆம் ஆண்டு பிப்ரவரி மாதம் 22 ஆம் தியதி பிறந்தவர்.இவர் 2006 ஆம் ஆண்டிலிருந்து திரைப்படங்களில் நடித்து வருகிறார்.

## பிறப்பு
இவர் தென் கொரியாவின்,வடக்கு ச்சாச்சங் மாகாணத்தில் உள்ள சியான்சூ எனுமிடத்தில் பிறந்தவர்.இவரின் தந்தை இராணுவ வீரர் ஆவார் .பள்ளியில் படிக்கும் போது இவர் விளையாட்டு துறையில் மிகவும் ஆர்வம் காட்டினார். பின் கல்லூரியில் திரையியல் பாடப்பிரிவில் சேர்ந்து நடிகையாக மாறினார்.

## மேற்கோள்கள்

## வெளியிணைப்புகள்
* Han Hyo-joo  at Cyworld 
* Han Hyo-joo  at BH Entertainment 
* Han Hyo-joo at FlaMme 
* Han Hyo-joo Fan Cafe at Daum 
* Han Hyo-joo at DC Inside

பகுப்பு:1987 பிறப்புகள்
பகுப்பு:வாழும் மக்கள்
ஹான் ஜி-மின் (நடிகை)

**ஹான் ஜி-மின்** (, ) தென் கொரியாவைச் சேர்ந்த நடிகை ஆவார். இவர் 1982 ஆம் ஆண்டு நவம்பர் மாதம் 5 ஆம் தியதி பிறந்தவர். 1999 ஆம் ஆண்டிலிருந்து தொலைக்காட்சித் தொடர்களில் நடித்து வரும் இவர் 2005 ஆம் ஆண்டு வெளிவந்த *ரிசரக்சன்* என்ற கொரிய மொழித் தொலைக்காட்சித் தொடரில் நடித்ததன் மூலம் அறியப்படுகின்றார்.

ஹான் ஜி-மின் 2012 இல் ஐக்கிய நாடுகள் சூழல் திட்டத்தின் நல்லெண்ணத் தூதராக நியமிக்கப்பட்டார்.

## சான்றுகள்

பகுப்பு:தென் கொரியத் திரைப்பட நடிகைகள்
பகுப்பு:1982 பிறப்புகள்
பகுப்பு:வாழும் மக்கள்
டேவிட் லிஞ்ச்

**டேவிட் லிஞ்ச்** (*David Keith Lynch*; சனவரி 1946-2025) அமெரிக்காவைச் சேர்ந்த திரைப்பட மற்றும் தொலைக்காட்சி இயக்குநர், நடிகர், இசையமைப்பாளர். இவர் 1946 ஆம் ஆண்டு ஜனவரி மாதம் 20 ஆம் தியதி பிறந்தவர். 1977 ஆம் ஆண்டிலிருந்து திரைப்படங்களை இயக்கி உள்ளார். முதல் திரைப்படத்தை எடுப்பதற்கு முன்பு ஓவியம் பயின்ற லிஞ்ச் குறும்படங்களையும் இயக்கி இருந்தார். இவரது படைப்புகளுக்காக, சிறந்த இயக்குநருக்கான மூன்று அகாடமி விருதுகள், சிறந்த தழுவல் திரைக்கதைக்கான விருது பரிந்துரைக்கப்பட்டது. சிறந்த வெளிநாட்டுத் திரைப்படத்திற்கான பிரான்சின் சீசர் விருதை இரண்டு முறை வென்றார். அதே போல் கேன்ஸ் திரைப்பட விழாவில் பாம் டி'ஓர் விருதையும், வெனிஸ் திரைப்பட விழாவில் வாழ்நாள் சாதனையாளருக்கான கோல்டன் லயன் விருதையும் வென்றார். 2017 ஆம் ஆண்டில், தி மெக்டோவல் காலனி என்னும் அமைப்பு அமெரிக்க கலாச்சாரத்திற்கான இவரின் சிறந்த பங்களிப்புகளுக்காக தி எட்வர்ட் மெக்டோவல் பதக்கத்தை வழங்கியது.

## மேற்கோள்கள்

பகுப்பு:அமெரிக்கத் திரைப்பட இயக்குநர்கள்
பகுப்பு:1946 பிறப்புகள்
பகுப்பு:வாழும் மக்கள்
பகுப்பு:அமெரிக்க ஓவியர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:2025 இறப்புகள்
குற்றவாளி (மலையாளத் திரைப்படம்)

**குற்றவாளி** (), 1970 ஆம் ஆண்டில் சத்யம் தயாரிப்பில் வெளிவந்த மலையாளத் திரைப்படம். இது 1970 ஆகஸ்டு 21-ல் வெளியானது.

## நடிப்பு
*சத்யன்
*ராகவன் நாயர்
*ஆலும்மூடன்
*சாரதா
*சாதனை
*பேபி சுமதி
*டி. ஆர். ஓமனா

## பின்னணிப் பாடகர்கள்
*கே. ஜே. யேசுதாஸ்
*பி. சுசீலா

## பாடல்கள்

## சான்றுகள்

## இணைப்புகள்
*இன்டர்நெட் மூவி டேட்டாபேசில் குற்றவாளி
*யூடியூபில் குற்றவாளி

பகுப்பு:1970 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
இசுட்டீவன் சோடர்பர்க் (இயக்குநர்)

**ஸ்டீவன் சோடர்பெர்க்** (ஆங்கிலம்: Steven Andrew Soderbergh) அமெரிக்காவைச் சார்ந்தவர். இவர் 1963 ஆம் வருடம் சனவரி மாதம் 14 ஆம் தியதி பிறந்தவர். இவர் திரைப்பட இயக்குநர், திரைப்படத் தயாரிப்பாளர், திரைப்பட படத்தொகுப்பாளர், திரைப்பட ஒளிப்பதிவாளர் ஆகிய பணிகளைச் செய்து வருகிறார். இவர் 1989 ஆம் ஆண்டிலிருந்து திரைப்படங்களை இயக்கி வருகிறார்.

## மேற்கோள்கள்

பகுப்பு:அமெரிக்கத் திரைப்பட இயக்குநர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:அமெரிக்க இறைமறுப்பாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:சிறந்த இயக்குனருக்கான அகாடெமி விருதை வென்றவர்கள்
தன்னுடல் தாக்குநோய்

உடலின் நோய் எதிர்ப்பாற்றல் முறைமையின் மிகை இயக்கத்தால், உடலினுள்ளேயே இருக்கும் உயிரணுக்கள், இழையங்களுக்கு எதிராக பிறபொருளெதிரிகள் உருவாகி, அவற்றின் தொழிற்பாட்டால் ஏற்படும் நோய்களே, **தன்னுடல் தாக்குநோய்கள்** அல்லது **தன்னெதிர்ப்பு நோய்கள்** (Autoimmune diseases) எனப்படும். அதாவது உடலானது தன்னுடலில் உள்ள சில பகுதிகளை நோய்க்காரணியாக தவறாக அடையாளப்படுத்துவதால், தனக்கு எதிராக தானே தொழிற்படும் நிலையாகும். இது குறிப்பிட்ட உடலுறுப்பில் ஏற்படுவதாகவோ, அல்லது உடலின் வெவ்வேறு இடங்களில் காணப்படும் ஒரு குறிப்பிட்ட வகையான இழையத்தில் ஏற்படுவதாகவோ இருக்கலாம். இவ்வகையான நோய்களுக்கான சிகிச்சையாக நோய் எதிர்ப்பாற்றல் முறைமையை குறைக்கவல்ல அல்லது தணிக்கவல்ல மருந்துகள் பயன்படுத்தப்படும்.

*தன்னுடல் தாக்குமை* (*Autoimmunity*) என்பது ஒரு உயிரினத்தினால் தனது சொந்த உயிரணுக்களையும், இழையங்களையும் 'தன்னுடையது' எனக் கண்டுகொள்ள முடியாத நிலை ஏற்பட்டு, அவற்றை வெளிக்காரணிகளாக அடையாளப்படுத்தி, நோய் எதிர்ப்பாற்றல் முறைமை தொழிற்பாட்டை இயக்குவதால் தனது சொந்த உயிரணுக்கள், இழையங்களையே தாக்க முற்படல் ஆகும். இப்படிப்பட்ட பிறழ்வுடைய நோய் எதிர்ப்பாற்றல் முறைமையின் விளைவாக வரும் நோய்கள் தன்னுடல் தாக்குநோய்கள் என அழைக்கப்படும்.

## மேற்கோள்கள்

பகுப்பு:தன்னெதிர்ப்பு நோய்கள்
டெரன்சு மாலிக் (இயக்குநர்)

**டெர்ரன்ஸ் மாலிக்** (ஆங்கிலம்: Terrence Frederick Malick) அமெரிக்காவைச் சேர்ந்த திரைப்பட இயக்குநர் ஆவார். இவர் 1943 நவம்பர் 30 அன்று பிறந்தார். இவர் திரைப்பட இயக்கம் தவிர திரைக்கதை, திரைப்படத் தயாரிப்பு ஆகிய பணிகளைச் செய்கிறார். இவர் 1969 ஆம் ஆண்டு முதல் திரைப்படங்களை இயக்கி வருகிறார்.

## மேற்கோள்கள்

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
மெண்டலின் விதிகள்

**மெண்டலின் விதிகள்** கிரிகோர் மெண்டலால்  1865 மற்றும் 1866 இல் கண்டறியப்பட்ட குரோமோசோம்களின் பண்புகள் மற்றும் மரபியல் பண்புகளின் அடிப்படையில் ஒரு‍ சந்ததியிலிருந்து‍ மற்றொரு‍ சந்ததிக்கு‍ சில பண்புகள் கடத்தப்படுகின்றன என்பதை அடிப்படையாகக் கொண்டதாகும்.
## ஆதாரங்கள்

பகுப்பு:ஆங்கில அறிவியல் நூல்கள்
பகுப்பு:உயிரினங்கள்
பகுப்பு:மரபியல்
ஓரிணை எதிரெதிர் புலம்

***'ஓரிணை எதிரெதிர் புலங்கள்*** ( Parallel opposing fields ) என்பது கதிர் மருத்துவம் மேற்கொள்ளளும் போது ஒன்றிற்கொன்று எதிராகவும் இணையாகவும் உள்ள கதிர்புலத்துடன் மருத்துவம் மேற்கொள்வதாகும்.இதனால் புறத் தோல் பரப்பில்  ஏற்பளவு குறைவாக இருக்கிறது. அதேநேரத்தில் புற்றிற்கு அதிக ஏற்பளவுகிடைக்க வழிஏற்படுகிறது..எடுத்துக்காட்டிற்காக  20 செ.மீ. தடிமனுடைய ஒரு நோயாளியின் நடுப்பகுதியில் புற்றுத்திசு இருப்பதாகக் கொள்வோம். அதாவது புற்று 10 செ.மீ. ஆழத்தில் அமைந்துள்ளது. எடுத்துக் காட்டிற்காக 10 செ.மீ. ஆழத்தில்  ஏற்பளவு , 50 % என்றும் கொண்டால்  புற்றினைஅழிக்க 60 கிரே ஏற்பளவு தேவைப் படும் நிலையில் ஒரே பக்கத்திலிருந்து கதிர் வீசுவதானால் 120 கிரே அந்தப் பக்கத்தில் கொடுக்கப்பட வேண்டும். எதிர் எதிர் பக்கத்திலிருந்து கொடுக்கும் போது ஒருபரப்பில் 60 கிரே அளவே போதுமானது.இவ்வாறு பரப்பு ஏற்பளவினைக் குறைக்கமுடியும்.

பகுப்பு:கதிர் மருத்துவம்
அனில் அகர்வால் (சுற்றுச்சூழலியலாளர்)

**அனில் அகர்வால்** (ஆங்கிலம்: Anil Agarwal 23, நவம்பர் 1947-2 சனவரி 2002) இந்தியாவைச் சேர்ந்த சுற்றுச்சூழலியலாளர் ஆவார். இவர் 1947 ஆம் ஆண்டு, நவம்பர் 23 ஆம் தேதி அன்று, கான்பூரில் பிறந்தவர். இவர் கான்பூர் இந்திய தொழில்நுட்பக் கழகத்தில் இயந்திரவியல் பொறியியல் படிப்பை முடித்தவர். *[[ஹிந்துஸ்தான் டைம்ஸ்|இந்துஸ்தான் டைம்ஸ்]]* பத்திரிகையில் அறிவியல் நிருபராகப் பணிபுரிந்தார். இவர் *டவுண் டு எர்த்* (Down to Earth) அறிவியல் மற்றும் சுற்றுச்சூழலுக்கான இதழைத் தொடங்கினார். அறிவியல் மற்றும் சுற்றுச் சூழல் தொடர்பாக பல்வேறு புத்தகங்களை எழுதியுள்ளளார். இவர் 2002ஆம் ஆண்டு ஜனவரி மாதம் 2ஆம் தேதி, தனது 54வது வயதில், புற்றுநோய் காரணமாக மரணமடைந்தார்.

## விருதுகள்
* ஐக்கிய நாடுகள் சூழல் திட்டம், *குளோபல்* 500 விருது (1987)
* பத்மசிறீ (1986)
* பத்ம பூசண் (2002)

## மேற்கோள்

பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:1947 பிறப்புகள்
பகுப்பு:2002 இறப்புகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
புனைவியத் திறனாய்வு

**புனைவியத் திறனாய்வு** என்பது கலை, இலக்கியம், மெய்யியல், சமயம், அரசியல் போன்ற பல துறைகளில் தாக்கத்தை ஏற்படுத்திய புனைவியக் கோட்பாட்டை அடிப்படையாகக் கொண்ட திறனாய்வு ஆகும். 18 ஆம் நூற்றாண்டில் தோற்றம் பெற்ற இது 18, 19 ஆம் நூற்றாண்டுகளில் பயன்பாட்டில் இருந்தது. புதியசெந்நெறியியத்தில் இருந்து அதற்கு எதிராகத் தோன்றிய இவ்வியக்கம் பல நாடுகளில் பல்வேறு வளர்ச்சிக் கட்டங்களைக் கொண்டிருந்ததால் இதற்குச் சரியான வரைவிலக்கணம் கூறுவது கடினமானதாக காணப்படுகிறது.

கலைஞர்களும், இலக்கியப் படைப்பாளர்களும் விதிமுறைகளுக்கும் கட்டுப்பாடுகளுக்கும் உட்படாமல் சுதந்திரமான இலக்கியம் படைக்க வேண்டும் என்னும் கொள்கையைப் புனைவியம் முன்னெடுத்தது. பகுத்தறிவு, விதிமுறைகள் போன்றவற்றுக்கு மாறாகக் கற்பனைக்குப் புனைவியம் முக்கியத்துவம் கொடுத்தது. உண்மை நிலை, யதார்த்தம் போன்றவற்றை இது முதன்மையானவைகளாகக் கருதவில்லை.

## குறிப்புகள்

## உசாத்துணைகள்
* பஞ்சாங்கம், க., *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு., *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

## இவற்றையும் பார்க்கவும்
* திறனாய்வுக் கோட்பாடுகளின் பட்டியல்‎‎

பகுப்பு:திறனாய்வு
ஜயந்தா பந்தோபாத்யாயே

**ஜயந்தா பந்தோபாத்யாயே** (ஆங்கிலம்: Jayanta Bandyopadhyay) இந்தியாவின் கொல்கத்தாவைச் சார்ந்தவர். இவர் 1947 ஆம் ஆண்டு டிசம்பர் மாதம் 31 ஆம் தியதி பிறந்தவர். இவர் இந்தியாவின் சுற்றுச்சூழலியளார்களுள் ஒருவராக அறியப்படுகிறார். இவர் கல்கத்தாவின் இந்தியன் இன்ஸ்டிடியூட் ஆஃப் மேனேஜ்மெண்டின் (Indian Institute of Management Calcutta) பேராசிரியராகவும், வளர்ச்சி மற்றும் சுற்றுச்சூழல் அமைப்பின் தலைவராகவும் இருந்தார்.

பகுப்பு:1947 பிறப்புகள்
பகுப்பு:மேற்கு வங்காள நபர்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:வாழும் மக்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
ராபின் பானர்ஜி

**ராபின் பானர்ஜி** (ஆங்கிலம்: Robin Banerjee) இந்தியாவின் அசாம் மாநிலத்தைச் சார்ந்தவர். இவர் இந்தியாவின் சுற்றுச்சூழலியலாளர்களுள் ஒருவர். இவர் ஓவியராகவும், புகைப்படக் கலைஞராகவும், ஆவணப்பட இயக்குனராகவும் அறியப்பட்டார். இவர் 2003 ஆம் ஆண்டு ஆகஸ்டு மாதம் 6 ஆம் தியதி மரணமடைந்தார்.

பகுப்பு:2003 இறப்புகள்
பகுப்பு:அசாமிய நபர்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:1908 பிறப்புகள்
பகுப்பு:இந்திய ஆவணப்படத் தயாரிப்பாளர்கள்
சர்ளா பென்

**சர்ளா பென்** (ஆங்கிலம்: Sarla Behn) இந்தியாவின் சுற்றுச்சூழலியலாளர்களுர் ஒருவராக அறியப்படுபவர் ஆவார். இவர் 1901 ஆம் ஆண்டு ஏப்ரல் மாதம் 5 ஆம் தியதி பிறந்தவர். உத்தரகாண்டின் குமான் பகுதியில் சுற்றுச் சூழல் தொடர்பான விழிப்புணர்வை ஏற்படுத்தினார். இவர் காந்தியின் இரண்டு ஆங்கிலேய மகள்களுள் ஒருவர் என அழைக்கப்பட்டவர்.இவர் 1982 ஆம் ஆண்டு ஜூலை மாதம் 2 ஆம் தியதி மரணமடைந்தார்.

## மேற்கோள்கள்

பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:1901 பிறப்புகள்
பகுப்பு:1982 இறப்புகள்
பகுப்பு:காந்தியவாதிகள்
பகுப்பு:ஜம்னாலால் பஜாஜ் விருது பெற்றவர்கள்
பிரம்மஞானம்

**பிரம்மஞானம்** (*Theosophy*). *Theosophy* என்ற ஆங்கிலச் சொல் தெய்வீக ஞானம் எனும் பொருள் கொண்ட கிரேக்கச் சொல்லிலிருந்து தோன்றியது. இந்த ஞானமே எந்த ஒரு மதத்திற்கும், தத்துவத்திற்கும், போதனைகளுக்கும் அடிப்படையாக உள்ளது.

## மேற்கோள்கள்


பகுப்பு:மெய்யியல் கோட்பாடுகள்
அனுபம் மிஸ்ரா

**அனுபம் மிஸ்ரா** (ஆங்கிலம்: Anupam Mishra, இந்தி:i: अनुपम मिश्र, உருது : انوپم مشرا‎) இந்தியாவைச் சார்ந்த சுற்றுச்சூழலியலாளர் ஆவார். இவர் 1948 ஆம் ஆண்டு பிறந்தவர். இவர் காந்தியவாதியாகவும், எழுத்தாளராகவும், பத்திரிகையாளராகவும், நீர் மேலாண்மையாளராகவும் அறியப்பட்டார். இவர் 1996 ஆம் ஆண்டு இந்திய மத்திய அரசின் விருதைப் பெற்றார். நீர் மேலாண்மை தொடர்பாக ராஜஸ்தான், மத்தியப் பிரதேசம், மஹாராஷ்டிரம் மற்றும் உத்திரப் பிரதேசம் ஆகிய மாநிலங்களின் கிராமங்களுக்கு வழிகாட்டியுள்ளார்.

இராஜஸ்தான் மாநிலத்தில் உள்ள நீர்நிலைகள் மற்றும் கிணறுகளைப் பற்றி ஆராய்ந்து, குளங்களின் வரலாறு குறித்து இவர் எழுதிய 'The ponds are still relevant' என்னும் புத்தகம் மிக முக்கியமானது. இந்நூலை 'குளங்கள் இன்றும் உயிர்வாழ்கின்றன' (யாழிசைப் பதிப்பக வெளியீடு-2017), 'குளக்கரைகளில் இளைப்பாறும் வரலாறு' (தன்னறம் வெளியீடு-2018) என்னும் பெயர்களில் தமிழில் வெளிவந்துள்ளன.

## மேற்கோள்கள்

பகுப்பு:1948 பிறப்புகள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:2016 இறப்புகள்
பகுப்பு:காந்தியவாதிகள்
பகுப்பு:மகாராட்டிர எழுத்தாளர்கள்
பகுப்பு:ஜம்னாலால் பஜாஜ் விருது பெற்றவர்கள்
கான்ராடு ஹால்

**கான்ராடு ஹால்** (ஆங்கிலம்: Conrad Lafcadio Hall) 1926 ஆம் ஆண்டு ஜூன் மாதம் 21 ஆம் தியதி பிரான்சு நாட்டில் பிறந்தார். இவர் ஓர் ஒளிப்பதிவாளர் ஆவார். இவர் மூன்று முறை அகடமி விருதைப் பெற்றுள்ளார். சிறந்த 10 ஒளிப்பதிவாளர்களுள் ஒருவராக 2003 ஆம் ஆண்டு சர்வதேச ஒளிப்பதிவாளர்கள் அமைப்பால் தேர்வு செய்யப்பட்டார். இவர் 2003 ஆம் வருடம் ஜனவரி 6 ஆம் தியதி மரணமடைந்தார்.

## மேற்கோள்கள்

பகுப்பு:திரைப்பட ஒளிப்பதிவாளர்கள்
பகுப்பு:1926 பிறப்புகள்
பகுப்பு:2003 இறப்புகள்
கிறிஸ்டோபர் டாய்லி (ஒளிப்பதிவாளர்)

**கிறிஸ்டோபர் டாய்லி** (ஆங்கிலம்: Christopher Doyle) 1952 ஆம் ஆண்டு மே மாதம் 2 ஆம் தேதி, ஆஸ்திரேலியாவின் சிட்னி நகரில் பிறந்தார். இவர் ஓர் ஒளிப்பதிவாளர் ஆவார். இவர் சீனத் திரைப்படங்களுக்கு ஒளிப்பதிவு செய்துள்ளார். கான்ஸ் சர்வதேச விருது மற்றும் வெனிஸ் சர்வதேச விருது ஆகியவற்றைப் பெற்றுள்ளார். நான்கு முறை தங்கக் குதிரை விருதைப் பெற்றுள்ளார். 1983 ஆம் ஆண்டு முதல் திரைப்படத்துறையில் ஒளிப்பதிவு செய்து வருகிறார்.

பகுப்பு:திரைப்பட ஒளிப்பதிவாளர்கள்
பகுப்பு:1952 பிறப்புகள்
பகுப்பு:வாழும் மக்கள்
பகுப்பு:ஆஸ்திரேலிய தொலைக்காட்சி நடிகர்கள்
பகுப்பு:ஹொங்கொங் திரைப்பட இயக்குநர்கள்
உண்மை மற்றும் நல்லிணக்க ஆணைக்குழு

[250px|thumb|அனைத்து உண்மை மற்றும் நல்லிணக்க ஆணைக்குழுக்களைக் காட்டும் உலக வரைபடம், நினைவு மற்றும் மனித உரிமை அருங்காட்சியகம், சாண்டிகோ, [சிலி.]]
**உண்மையைக் கண்டறியும் ஆணைக்குழு** (*truth commission*) அல்லது **உண்மை மற்றும் நல்லிணக்க ஆணைக்குழு** (*truth and reconciliation commission*)  அரசாங்கம் செய்யும் தவறுகளைக் கண்டறிந்து வெளிப்படுத்தி  அதிலுள்ள பிரச்சனைகளைத் தீர்க்கும் ஒரு குழுவாகும்.

## இலங்கை

## வெளி இணப்புகள்
*தென்னாப்பிரிக்காவின் உண்மை மற்றும் நல்லிணக்க ஆணைக்குழு வீடியோ பதிவுகள்

பகுப்பு:மனித உரிமைகள்
ஒப்பீட்டுத் திறனாய்வு

**ஒப்பீட்டுத் திறனாய்வு** என்பது இலக்கியப் படைப்புக்களை ஒன்றுடன் ஒன்று ஒப்பிட்டு ஆராயும் திறனாய்வு முறையைக் குறிக்கும். இலக்கியங்களை ஒப்பியல் முறையில் அணுகும்போது இலக்கியம் குறித்த பல்வேறு புதிய புதிதல்களும் அனுபவங்களும் கிடைக்க வாய்ப்பு ஏற்படுகின்றது. ஓரளவுக்கு ஒத்த தன்மைகளைக் கொண்ட இலக்கியப் படைப்புக்களையே ஒப்பீட்டு முறையில் திறனாய்வது வழக்கு. முற்றிலும் முரண்பட்ட படைப்புக்களை ஒப்பீட்டு அடிப்படையில் திறனாய்வது சாத்தியம் இல்லை. ஒப்பீட்டுத் திறனாய்வு தற்காலத்தில் மேலும் வளர்ச்சி பெற்று ஒப்பிலக்கியம் எனப்படும் தனித்துறையாக ஆகியுள்ளது.

## நோக்கங்கள்
ஒப்பீட்டுத் திறனாய்வு, இலக்கியங்களை ஒப்பிடுவதையே நோக்கமாகக் கொண்டுள்ளது. இத்தகைய ஒப்பீட்டின்போது, ஒரே மொழி இலக்கியங்களின் ஒப்பீடு, ஒரு படைப்பாளியில் வெவ்வேறு இலக்கியப் படைப்புக்களின் ஒப்பீடு, ஒரே நாட்டில் உருவாகிய இலக்கியங்களின் ஒப்பீடு, வெவ்வேறு நாட்டு இலக்கியங்களின் ஒப்பீடு எனப் பல்வேறு வகையான ஒப்பீடுகள் கவனத்தில் கொள்ளப்படுகின்றன. இவ்வாறு புதிய கோணத்தில் பார்ப்பதன் மூலம் குறித்த இலக்கியத்தின் பண்புகளை மேலும் சிறப்பாகவும், நிறைவாகவும், புரிந்துகொள்ள முடிகிறது. ஒப்பிலக்கியம் வளர்ச்சியடைந்தபோது, குறிப்பாக அமெரிக்காவில், இலக்கியங்களை ஒன்றோடொன்று ஒப்பிடுவது மட்டுமன்றி, இலக்கியத்தைச் சமூகவியல், மெய்யியல் போன்ற துறைகளுடனும், ஓவியம், சிற்பம், நடனம், நாடகம், கட்டிடக்கலை போன்ற பிற கலைகளுடனும் ஒப்பிட்டு அவற்றுடனான தொடர்புகளைக் கண்டறிவதும் நோக்கங்களாகக் கொள்ளப்பட்டன.

## அடிப்படைகள்
ஒப்பீட்டுத் திறனாய்வுச் செயற்பாடுகளுக்கு அடிப்படையாகச் சில கருதுகோள்கள் உள்ளன. இவற்றைப் பின்வருமாறு தி. சு. நடராசன் பட்டியல் இட்டுள்ளார்.
# ஒத்த சமுதாய-வரலாற்றுச் சூழல்களில் பிறக்கும் இலக்கியங்கள் ஒத்த தன்மைகளைப் பெற்றிருக்கக்கூடும்.
# ஏற்புத் திறனைச் சார்ந்து ஓர் இலக்கியம் இன்னோர் இலக்கியத்தின் மீது செல்வாக்குச் செலுத்தக்கூடும்.
# மொழி, இனம், அரசியல்-புவியியல் பரப்பு போன்றவற்றால் வேறுபட்டிருந்தாலும், அத்தகைய வரையறைகளையும் மீறி, வேறுபட்ட பண்பாடுகளில் உருவாகும் இலக்கியங்கள் தம்முள் ஒத்த பண்புகளையும், பயன்களையும் பெற்றிருக்கக்கூடும்.
# ஒன்றுபட்டும், வேறுபட்டும் அமைகின்ற பின்புலங்களில் இருந்து பார்க்கும்போது குறிப்பிட்ட இலக்கியத்தின் பண்புகளும் கூறுகளும் மேலும் தெளிவாகத் தெரியக்கூடும்.

## குறிப்புகள்

## உசாத்துணைகள்
* பஞ்சாங்கம், க., *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு., *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

## இவற்றையும் பார்க்கவும்
* திறனாய்வுக் கோட்பாடுகளின் பட்டியல்‎‎

## வெளியிணைப்புகள்
* தமிழ் இணையக் கல்விக் கழகத்தின் பாடம் - திறனாய்வும் அணுகுமுறையும் - ஒப்பீட்டுத் திறனாய்வு
* தமிழ் இணையக் கல்விக் கழகத்தின் பாடம் - திறனாய்வும் அணுகுமுறையும் - ஒப்பியல் அணுகுமுறை

பகுப்பு:திறனாய்வு
அனைத்திந்திய ஜனநாயக மாதர் சங்கம்

**அனைத்திந்திய ஜனநாயக மாதர் சங்கம்** (AIDWA) (இந்தி: अखिल भारतीय जनवादी महिला समिति, ஆங்கிலம்: All India Democratic Women's Association) ஒரு பெண்கள் அமைப்பு. இது‍ பெண்களுக்கு சம உரிமை மற்றும் பெண்களுக்கு‍ எதிரான குற்றங்களுக்கு‍ எதிராக போராடி‍ வரும் அமைப்பு.

## ஆதாரங்கள்

பகுப்பு:பெண்களின் உரிமைகள்
பகுப்பு:பெண்ணியம்
ஜீன் கம்பாண்டா

**ஜீன் கம்பாண்டா** (*Jean Kambanda*, பிறப்பு: அக்டோபர் 19, 1955) என்பவர் 1994 ஆம் ஆண்டில் ருவாண்டா இனப்படுகொலை இடம்பெற்ற தொடக்கத்தில் ருவாண்டாவின் இடைக்கால அரசின் பிரதமராக பதவியில் இருந்தவர். 1951 இல் இனப்படுகொலை குற்றத்தை தடுப்பது, தண்டிப்பது தொடர்பான உடன்படிக்கை நடைமுறைப்படுத்தப்பட்ட பின்னர் இனப்படுகொலைக் குற்றச்சாட்டில் குற்றவாளியாக அடையாளம் காணப்பட்ட முதலாவது அரசுத் தலைவர் இவராவார்

கம்பாண்டா வணிகப் பொறியியலில் பட்டம் பெற்றவர். வங்கி உயர் அதிகாரியாகப் பணியாற்றியவர். 1994 ஏப்ரல் குழப்பக் காலப்பகுதியில் எதிர்க்கட்சியாக இருந்த குடியரசு சனநாயக இயக்கத்தின் முக்கிய தலைவராக இருந்தார்.
 
அரசுத்தலைவர் யுவெனால் அபியாரிமானா, பிரதமர் அகாத்தி உவிலிங்கியிமானா ஆகியோர் படுகொலை செய்யப்பட்டதை அடுத்து கம்பண்டா 1994 ஏப்ரல் 9 இல் புரதமராகப் பதவியேற்றார். இனப்படுகொலை நடைபெற்ற காலப்பகுதியில் நூறு நாட்கள் 1994 சூலை 19 வரை இவர் பதவியில் இருந்தார். அதன் பின்னர் நாட்டை விட்டு வெளியேறினார்.

## குற்றங்கள்
* இனப்படுகொலை மற்றும் இனப்படுகொலைக்கு ஒப்புதல் அளித்தமை
* இனப்படுகொலை செய்ய பொதுவாகவும் மற்றும் நேரடியாகவும் தூண்டியமை 
* இனப்படுகொலை உதவியாகவும், உடந்தையாகவும் இருந்தமை

## மேற்கோள்கள்


பகுப்பு:1955 பிறப்புகள்
பகுப்பு:வாழும் மக்கள்
பகுப்பு:இனப்படுகொலைகள்
பகுப்பு:ருவாண்டா மக்கள்
நெய்வேலி சந்தானகோபாலன்

**நெய்வேலி சந்தானகோபாலன்** (பி. 1963) தமிழகத்தைச் சேர்ந்த கருநாடக இசைப் பாடகர் ஆவார்.. இவர் தனது தாயாரிடம் இசை கற்க ஆரம்பித்தார். ஆரம்பகாலங்களில் செம்பை சி. எஸ். அனந்தராம பாகவதர் மற்றும் ஸ்ரீரங்கம் ஸ்ரீ ரங்கநாதனிடம் கற்றார். பின்னர் மதுரை  டி. என். சேசகோபாலனிடம் பயிற்சி பெற்றார்.

## விருதுகள்
* இசை அரசர்
* வாணி கலா சுதகரா 

## மேற்கோள்கள்


பகுப்பு:கருநாடக இசைப் பாடகர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:சங்கீத கலாநிதி விருது பெற்றவர்கள்
இந்திய இணையதளம் மற்றும் அலைபேசி கழகம்

**இந்திய இணையதளம் & அலைபேசி கழகம் (IAMAI)**  இந்திய சங்கங்கள் சட்டம், 1986-இன் படி பதிவு செய்யப்பட்ட ஆதாய நோக்கமற்ற தொழில்சேவை நிறுவனம் ஆகும். இதன் தலைமையகம் மும்பையில் அமைந்துள்ளது. இந்தியாவில் உள்ள இணையதளம் மற்றும் அலைபேசி பயனீட்டாளர்களின் மதிப்புக் கூட்டுச்சேவைகளை மேம்படுத்துவதும், விரிவிபடுத்துமே இக்கழகத்தின் தலையாய நோக்கமாகும். மேலும் இந்திய இணையதளம் மற்றும் அலைபேசி நிறுவனங்களின் தேவைகளையும், குறைகளையும் மற்றும் சேவை மேம்பாடுகளையும் பயனீட்டாளர்களுக்கும், நிறுவன பங்குதாரர்களுக்கும், முதலீட்டாளர்களுக்கும் இடையே பகிர்ந்து கொள்வதற்கும் இக்கழகம் ஒரு பாலமாக விளங்குகிறது.

இந்தியாவில் இந்நிறுவனமே, இணையதள மற்றும் அலைபேசி மதிப்புக் கூட்டுச் சேவையில், இணையதள மற்றும் அலைபேசி நிறுவனங்களுக்கும், பயனீட்டாளர்களுக்கும் மற்றும் அரசுக்கிடையே சிறப்பு பெற்ற பிரதிநிதியாக திகழ்கிறது.

## மேற்கோள்கள்

## வெளி இணைப்புகள்
* இந்திய இணையதள மற்றும் அலைபேசி கழகம்http://therinjikko.blogspot.in/2013/12/blog-post_8.html

பகுப்பு:இந்திய அமைப்புகள்
சொன்னா புரியாது

**சொன்னா புரியாது** இது 2013ம் ஆண்டு வெளியான தமிழ் நகைச்சுவைத் திரைப்படம் ஆகும். இந்தப் படத்தை கிருஷ்ணன் ஜெயராஜ் இயக்கியுள்ளார். படத்தில் சிவாவுக்கு ஜோடியாக வசுந்தரா நடித்துள்ளார். யதீஷ் மஹாதேவ் இசையமைத்துள்ளார்.

## நடிகர்கள்
* சிவா
* வசுந்தரா காஷ்யப்

## வெளி இணைப்புகள்
* 

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
ஜேகே எனும் நண்பனின் வாழ்க்கை

**ஜேகே எனும் நண்பனின் வாழ்க்கை** என்பது 2015 ஆவது ஆண்டில் சேரனின் இயக்கத்தில் வெளியான தமிழ்த் திரைப்படமாகும். எங்கேயும் எப்போதும் படத்தில் நடித்த சர்வானந்த் இந்தப் படத்தின் கதாநாயகன். கதாநாயகி நித்யா மேனன். இந்தத் திரைப்படம் 2015 மார்ச் 6 அன்று திரையரங்குகளில் வெளியானது. இத்திரைப்படத்தை இயக்குநர் தமது புதிய வணிகமைப்பான  "சி2எச்" மூலம்  இறுவட்டுக்களாகவும்  கட்டண இணைய ஒளிதத் தாரையாகவும் வெளியிட்டுள்ளார். தமது இம்முயற்சிக்கு தமிழகத்தில் மிகுந்த வரவேற்பு கிடைத்துள்ளதாகவும் அறிவித்துள்ளார்.

## கதை சுருக்கம்
ஒரு நண்பனின் வாழ்க்கைக்கு உதவுகிற நண்பர்களைப் பற்றிய கதை.

## நடிகர்கள்
* சர்வானந்த்
* நித்யா மேனன்
* பிரகாஷ் ராஜ்
* சந்தானம்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சேரன் இயக்கிய திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:சந்தானம் நடித்த திரைப்படங்கள்
டி-வலயக்குழு

**D-வலயக்குழு** (ஆங்கிலம்:d-block) ஒரு தனிம அட்டவணை எதிர்மின்னி வலயக்குழு அல்லது தனிம அட்டவணையில் உள்ள தனிமக் குழுக்கள் 3–12 தனிமங்களை உள்ளடக்கிய குழு.

லியுதேத்தியம் மற்றும் இலாரென்சியம் ஆகியவை D-வலயக்குழுவில் இருந்தாலும்,  தாண்டல் உலோகங்கள் அன்று. நெடுங்குழு 12 தனிமங்களும் இந்த வலயக்குழுவில் உள்ளன, இவற்றின் எதிர்மின்னி அமைப்பால் சில சமயம் குறை மாழைகளாக கருதப்படுகின்றன.

## மேலும் பார்க்க
* எதிர்மின்னி அமைப்பு

## குறிப்புகள்

## மேற்கோள்கள்

பகுப்பு:தனிம அட்டவணை
பகுப்பு:தனிமக் குழுக்கள்
இசுடார்க்கு விளைவு

**இசுடார்க்கு விளைவு** (Stark effect) என்பது ஆற்றல் மிக்க ஒரு மின்புலத்தில் ஓர் ஒளிரும் பொருள் இருந்தால் அதன் ஒளியியல் பண்புகள் மாறுபாடடைகின்றன. இவ்விளைவே இசுடார்க்கு விளைவு எனப்படுகின்றது. இதனை கண்டுபிடித்தவர் ஜொகன்னஸ் ஸ்டார்க். இதற்காகவும் இவருக்கு 1919ல் இயற்பியலுக்கான நோபல் பரிசு வழங்கப்பட்டது. நிறமாலை ஆய்வில் இதுவும் ஒரு பகுதியாகும். சீமான் விளைவினை ஒத்தது. சீமான் விளைவின் போது மின்புலத்திற்குப் பதில் காந்தப்புலம் பயன்படுகிறது.

## மேற்கோள்கள்

பகுப்பு:இயற்பியல் தொடர்பான குறுங்கட்டுரைகள்
பகுப்பு:அணு இயற்பியல்
விண்டோஸ் அசூர்

**வின்டோஸ் அசூர்** எனப்படுவது மேகக் கணிமை சார்ந்த உள்கட்டுமானங்களுடன் கூடிய ஒரு அமைப்பாகும். இது மைக்ரோசாப்ட் நிறுவனத்தினால் நிருவகிக்கப்படுகின்றமையுடன் உலகளாவிய ரீதியில் அமைந்த பல தகவல் நிலையங்களுடன் இணைக்கப்பட்டுள்ளது. இதன் மூலம் உலகின் பல்வேறு பிரதேசங்களைச் சேர்ந்த வாடிக்கையாளர்களும் வின்டோஸ் ஆசூர் சேவைகளை இணையம் மூலம் அணுகும் போது ஏற்படும் நேர விரையம் குறைக்கப்படுகின்றது. பெப்ரவரி 2010 இல் மைக்ரோசாப்ட் இந்தச் சேவையை அறிமுகம் செய்து வைத்தது.

## சிறப்பியல்புகள்
வின்டோஸ் அசூர் மூலம் பெரும்பாலும் இணையம் சார்ந்த செயலிகளை வடிவமைக்க முடியும். ஜூன் 2012 இல் மைக்ரோசாப்ட் வின்டோஸ் அசூர் அமைப்பில் பின்வரும் வசதிகளை வழங்கியது.

*ஏஎஸ்பி.நெட், பிஎச்பி, நோட்ஜேஎஸ் போன்ற மொழிகளில் எழுத்தப்பட்ட இணையச் செயலிகளை கிட், எப்டிபீ அல்லது பவுண்டேசன் சேர்வர் மூலம் பதிவேற்றி இயக்கக்கூடிய வல்லமை
*இணையத்தில் இயங்கும் கணணிகள் மூலம் செயலியின் மூலத்தை மாற்றாமலே வழங்கிகளை மாற்றக் கூடிய வசதியை வழங்கியமை. அசூர் வழங்கிகள் விண்டோஸ் மற்றும் லினக்ஸ் இயங்குதளங்களை இயக்கக்கூடியவை.
*மேகக் கணிமை சார்ந்த சேவைகள்
*தகவல் சேமிப்பு - மைக்ரோசாப்ட் எஸ்கியூவெல் வழங்கிகளில் தரவுகளை மேகக் கணனிகளில் சேமித்து வைக்கக்கூடிய வல்லமை.
*தரவுச் சேமிப்பு - கோப்புகள், படிமங்கள், காணொளிகள் போன்றவற்றைச் சேமித்து வைக்கும் ஆற்றல்.

வின்டோஸ் அசூர் பல்வேறு செயலி நிரலாக்க இடைமுகங்களையும் வழங்குகின்றது. மைக்ரோசாப்ட் நிறுவனம் தனது அசூர் சேவைகள் பற்றிய ஒரு விளக்கப்படத்தையும் இணையத்தில் வெளியிட்டு வைத்தது .

## சேவைகள்
*இணையத்தளங்கள்
*மேகக் கணிமை சார்ந்த வழங்கிகள்
*மேகக் கணிமை சார்ந்த சேவைகள்
*தகவல் மேலாண்மை
*தரவு மேலாண்மை
*வியாபாரக் கணிப்பீடுகள்
*அடையாளம் காணும் சேவைகள்
*செய்திப் பரிமாற்றம்
*நகர்பேசி சேவைகள்

### நகர்பேசிச் சேவைகள்
விண்டோஸ் அசூர் மொபைல் சேர்விசஸ், நவீன நகர்பேசிகளுக்கான செயலிகளுக்கான தரவுச் சேமிப்பு இடைமுகத்தை வழங்குகின்றது. குறிப்பாக சாதாரணமாக ஒரு செயலியில் இடம்பெறும் வசதிகளை இலகுவாக மற்றும் வேகமாக வடிவமைத்துக்கொள்ளக்கூடிய வசதியை வழங்குகின்றது.

விண்டோஸ் அசூர் மூலம் பயனர்கள் செயலியில் சேமிக்கும் தரவுகளை எஸ்கியூஎல் தரவுத் தளங்களில் அசூர் செயலி நிரலாக்க இடைமுகம்மூலம் இணைத்துக்கொள்ளலாம். அத்துடன் பயனர்கள் புகுபதிகை செய்தல், விடுபதிகை செய்தல் போன்ற செயற்பாடுகளை நிரலாக்க இடைமுகம் மூலம் அசூர் இலகுபடுத்துகின்றது.

ஆண்ட்ராய்டு, ஐஓஎஸ், வின்டோஸ் நகர்பேசி, வின்டோஸ் இயங்குதளம் ஆகியவற்றிற்கு Push முறைமையில் தகவல்களை அனுப்புத் செய்ற்பாட்டையும் இந்த சேவை இலகுபடுத்துகின்றது.

இதைவிட மென்பொருள் தயாரிப்பை விரைவு படுத்த ஆண்ட்ராய்டு, ஐஓஎஸ், வின்டோஸ், எச்டிஎம்எல்5 போன்ற தொழில் நுட்பங்களுக்கான மென்பொருள் மேம்படுத்தற் கருவியையும் மைக்ரோசாப் வழங்குகின்றது.

## உசாத்துணை


பகுப்பு:மைக்ரோசாப்ட்
பகுப்பு:மேகக் கணிமை
கோஸ்ட் (மென்பொருள்)

**கோஸ்ட்** எனப்படுவது ஒரு கட்டற்ற திறந்தமூல இணையம் சார் வலைப்பதிவு மென்பொருளாகும். தற்பொழுது சந்தையில் உள்ள பல வலைப்பதிவு மென்பொருட்கள் சாதாரண வலைப்பதிவு இயல்பைத் தவிர மேலம் பல செயற்பாடுகளைக் கொண்டமைந்துள்ளது. இதன் மூலம் புதிதாக வலைப்பதிவுத் துறைக்குள் நுழையும் பயனர்கள் அசௌகரியம் அடைகின்றனர். இதைத் தவிர்த்து வலைப்பதிவிற்கு இலகுவான இடைமுகத்தைக் கொண்டமைந்ததான ஒரு மென்பொருளை அமைக்கும் நோக்குடன் அமைக்கப்பட்டது .

## வரலாறு
2012இன் இறுதிகளில் ஜோன் ஓ'நோலன் எனும் மென்பொருள் வடிவமைப்பாளர் ஒரு வலைப்பதிவை எழுதினார்.  இதில் நிறுவல், பராமரிப்பு சிக்கல்மிக்கதாக மாறிவிட்ட வலைப்பதிவு மென்பொருட்களுக்கு ஈடாகப் புதிய ஒரு மென்பொருளை எழுத வேண்டிய தேவை பற்றி அறிவித்தார். இந்தப் பதிவு எழுதப்பட்டு சில நாட்களிலேயே பல ஆயிரக்கணக்கானோர் அந்தப் பக்கத்திற்கு விரைந்து வந்தனர். இதன் மூலம் இந்தப் புதிய முயற்சிக்குப் பெரும் ஆதரவு இருப்பதை ஜோன் ஓ'நோலன் அறிந்துகொண்டார்.

ஆறுமாதங்களின் பின்னர் கோஸ்ட் முதல் பதிப்பு கிக்ஸ்டாட்டர் பொதுமக்களிடம் இருந்து பணம் சேர்த்துக்கொள்ளும் தளத்தின் மூலம் அறிவிக்கப்பட்டு மூதல் 48 மணி நேரங்களிலேயே சுமார் $100,000 டாலர்களை சேர்த்துக்கொண்டது.

14 அக்டோபர் 2013, கோஸ்ட் மென்பொருள் பயனர் பயன்பாட்டிற்காக பொதுவில் வெளியிடப்பட்டது . அன்று முதல் மென்பொருளின் மூலம் கிட்கப் தளத்தில் பொதுவில் கிடைக்கப்பெறுகின்றது .

## தொழில்நுட்பம்
கோஸ்ட் பிரபலமாக வேர்ட்பிரசு மென்பொருள் போலல்லாது நோட்ஜேஎஸ் மற்றும் மொக்கோடீபி அல்லது எஸ்கியூஎல் லைட் தொழில்நுட்பங்களில் தங்கியிருக்கின்றது. இந்த தொழில் நுட்பங்களின் வேகம் காரணமாக கோஸ்ட் மென்பொருள் இயக்க வேகம் அதிகமாக உள்ளதாகக் கூறபடுகின்றது. 

## வரவேற்பு
கோஸ்ட் வலைப்பதிவு மென்பொருள் வேகமாகப் பல பயனர் மத்தியில் பரவி வந்தாலும் கோஸ்ட் நிறுவத் தேவையான உட்கட்டுமானம் பல வழங்கிகளில் இல்லை. குறைந்தபட்சம் மெய்நிகர் தனியுரிமைய வழங்கிகள் போன்ற சேவைகளை நாட வேண்டிய தேவை பயனர்களுக்கு உள்ளது. ஆயினும் கோஸ்ட் செயலியை எழுதும் நிறுவனம் பல்வேறு வழங்கி வழங்குனர்களுடன் இணைந்து கோஸ்ட் மென்பொருள் நிறுவலை இலகுவாக்கும் செயலில் ஈடுபட்டுள்ளனர். இதைவிட கோஸ்ட் நிறுவனம் தமது சொந்த வழங்கிகளில் இயங்கும் வலைப்பதிவுகளையும் பயனர்களுக்கு வழங்க ஆரம்பித்துள்ளனர்.

## உசாத்துணைகள்


பகுப்பு:கட்டற்ற உள்ளடக்க மேலாண்மை மென்பொருட்கள்
பகுப்பு:வலைப்பதிவு
அம்புரோசு

**ஆரேலியுஸ் அம்புரோசியுஸ்** என்னும் பெயருடைய **புனித அம்புரோசு** (பழைய வழக்கு: **புனித அமிர்தநாதர்** c. 3404 ஏப்ரல் 397), மிலன் நகரின் கத்தோலிக்க பேராயரும் 4ஆம் நூற்றாண்டின் குறிக்கத்தக்க திருச்சபை தலைவர்களுள் ஒருவரும் ஆவார். முதல் நான்கு திருச்சபையின் மறைவல்லுநர்களுள் இவரும் ஒருவர். இவர் மிலன் நகரின் பாதுகாவலர் ஆவார். அகுஸ்தீனுக்கு இவரால் ஏற்பட்ட தாக்கத்துக்காக இவர் பெரிதும் அறியப்படுகின்றார்.

இவர் பல விவிலிய விளக்க உரைகளை எழுதியுள்ளார். இவற்றில் இவரின் வாழ்வு குறித்த செய்திகள் பல காணக்கிடைக்கின்றன. இவரின் முன்னோர்கள் உரோமைக்குடிமக்களாகவும், துவக்கத்திலேயே கிறித்தவ மறையினை தழுவியவர்களாகவும், அரசின் உயர் அதிகாரிகளாகவும் கிறித்தவ மறைசாட்சிகளாகவும் இருந்துள்ளனர். இவரின் பிறப்பின் போது இவரின் தந்தை பிரான்சு, பிரித்தானியா, எசுப்பானியா, ஆப்பிரிக்காவின் டிங்கித்தான (Tingitana) ஆகிய பகுதிகளை உள்ளடக்கிய காலியாவின் ஆளுநராக இருந்தார். இப்பதவி உரோமைக்குடிமக்கள் வகிக்கக்கூடிய மிக உயரிய பதவி ஆகும்.

மார்சிலினா என்ற ஒரு அக்காவும், சாடிருஸ் என்னும் மூத்த சகோதரரும் இவருக்கு உண்டு. 354இல் இவரின் தந்தையின் இறப்புக்கு பின்பு இவரின் குடும்பம் உரோமையில் குடியேறியது. கைம்பெணான இவரின் தாயும் அக்காவும் இவருக்கு சிறந்த எடுத்துக்காட்டான வாழ்வு வாழ்ந்தனர். திருத்தந்தை லிபேரியஸின் கைகளால் இவரின் சகோதரி துறவறத்துகிலினைப்பெற்று அக்கால வழக்கப்படி தன் வீட்டிலேயே துறவியாக வாழ்ந்துவந்தார்.

கல்வி கற்றப்பின்பு இவர் வழக்கறிஞராகப் பணியாற்றினார். இவரின் அறிவாற்றலால் இவர் லிகூரியா மற்றும் எமிலியாவின் ஆளுநரின் ஆலோசகராக மிலன் நகரில் பணியமர்த்தப்பட்டார். இப்பணியில் இவர் மக்களின் நன்மதிப்பை பெற்றார்.

374இல் மிலன் நகரின் அப்போதைய ஆயர் இறந்தார். அப்போது அடுத்து அப்பதிவியினை ஏற்கப்போவது யார் என்பது குறித்து ஆரியனிச கொள்கையுடையவர்களுக்கும் பிற கிறித்தவர்களுக்கும் இடையே பெரும் சிக்கல் உருவானது. அரச ஆலோசகராக அம்புரோசு கலகம் ஏற்படாதிருக்க இரு தரப்பினருக்கிடையே அமைதி ஏற்படுத்த முனைந்தார். ஆனால் இப்பேச்சுவார்த்தையின் போது அனைவராலும் அம்புரோசு ஆயராக தேர்வு செய்யப்பட்டார். ஆயராக விரும்பாததால் ஓடி ஒளிந்த அம்புரோசு அரச ஆணையினால் ஆயர்பதவியினை ஏற்றார். அப்போது அவர் திருமுழுக்குகூட பெற்றிருக்கவில்லை என்பதும் திருமுழுக்கு பெற ஆயத்த செய்துகொண்டிருந்தார் என்பது குறிக்கத்தக்கது. திருமுழுக்கு பெற்று எட்டு நாட்களுக்குப்பின் 7 டிசம்பர் 374இல் ஆயர்நிலை திருப்பொழிவு பெற்றார். இன்னாளிலேயே கிழக்கு மற்றும் மேற்கு கிறித்தவ பிரிவுகள் இவரின் விழா நாளை கொண்டாடுகின்றனர்.

இவர் ஆயராக அரும்பணிகள் பல செய்துள்ளார். இவரின் மறையுரைகள் மற்றும் விவிலிய விளகக்க உரைகள் இன்றளவும் பயன்படுகின்றன. இவர் புனித அகுஸ்தீனுக்கு திருமுழுக்கு அளித்தவர். இவரை அகுஸ்தீன் தன்வரலாற்று நூலில் போற்றி குறிப்பிட்டுள்ளார். ஆரியனிச பதித்தக்கொள்கையினை இவர் சீராக்க பாடுபட்டார். ஏப்ரல் 4, 397 இவர் இறந்தார். இவரின் மீப்பொருட்கள் அம்புரோசு பேராலயத்தில் பாதுகாக்கப்பட்டு வருகின்றன.

## மேற்கோள்கள்


பகுப்பு:397 இறப்புகள்
பகுப்பு:திருச்சபைத் தந்தையர்கள்
பகுப்பு:கத்தோலிக்க மறைவல்லுநர்கள்
பகுப்பு:கிறித்தவ இறையியலாளர்கள்
பகுப்பு:340 பிறப்புகள்
பகுப்பு:நான்காம் நூற்றாண்டு பிறப்புகள்
திருச்செல்வம் (இயக்குநர்)

**திருச்செல்வம் வேலுச்சாமி** தமிழ்த் தொலைக்காட்சித் தொடர் இயக்குநரும், நடிகரும் ஆவார். இவர் கோலங்கள், மாதவி, பொக்கிஷம், சித்திரம் பேசுதடி என்ற தொடரை இயக்கியுள்ளார்.

## ஆரம்பகால வாழ்க்கை
தஞ்சாவூர் மாவட்டம் பேராவூரணி தாலுக்காவிலுள்ள 'நாடியம்' என்றும் ஊரில் பிறந்தார். இவருக்கு 2 சகோதரிகள் உண்டு. இவர் தான் கடைசி மகன்.

சொந்த ஊர் நாடியத்தில் ஐந்தாம் வகுப்பு வரை படித்தார்  அதன் பின் தேவக்கோட்டை டி.பிரிட்டோ உயர்நிலைப்பள்ளியில் பத்தாம் வகுப்பு வரையும், போர்டு பிஷப் பள்ளியில் பிளஸ் டூ முடித்தார். அதன் பின்னர் தஞ்சை பூண்டி கல்லூரி பி.எஸ்.சி., பிசிக்ஸ் படித்தார். அஞ்சல் வழியில் அண்ணாமலை பல்கலைக்கழகத்தில் எம்.ஏ., படித்தார். கலைத்துறை ஆர்வம் கொண்ட இவர், 1988ல் சென்னை திரைப்படப் பயிற்சி கல்லூரி சேர்ந்து, 1991ல் படிப்பை முடித்து வெளியேறினார். அதன் பிறகு சவுண்ட் என்ஜினியராக ஐந்தாண்டு பணியாற்றினார்.

## திரைப்படங்களில்
இவர் சுஜாதா டப்பிங் தியேட்டரிலும், பிரசாத் ஸ்டூடியோவில் இளையராஜா மியூசிக் கம்போஸ் செய்யும் ஒலிப்பதிவு கூடத்திலும் பணிபுரிந்தார். இவர் தமிழ், மலையாளம், தெலுங்கு, இந்தி என்று பல மொழிகளில் தயாரான நூற்றுக்கும் மேற்பட்ட படங்களில் சவுண்ட் என்ஜினியராகப் பணியாற்றினார்.

## சின்னத்திரையில்
திருமுருகன் இயக்கிய *[[மெட்டி ஒலி]]* தொலைக்காட்சித் தொடரில் இவர் இணை இயக்குநராகப் பணியாற்றினார். அதே தொடரில் மாப்பிள்ளை சந்தோஷ் வேடத்தில் நடிகராக அறிமுகமானார். அதன் பிறகு இவருக்கு நடிப்பில் நல்ல பெயர் கிடைத்தது. இவர் முதலில் விகடன் ஒளித்திரை தயாரித்த *[[கோலங்கள் (தொலைக்காட்சித் தொடர்)|கோலங்கள்]]* என்ற நெடுந்தொடரில் இயக்குநராக அறிமுகமானார். இந்த தொடரில் தேவயானியுடன் இணைந்து நடித்தார். இந்த தொடரில் தேவயானி (அபி)யின் நண்பராக (தொல்காப்பியன்) நடித்தார். இந்த தொடர் 6 ஆண்டுகள் ஒளிபரப்பாகியது. கோலங்கள் தொடரை அடுத்து சன் தொலைக்காட்சிக்காக *மாதவி* என்ற தொடரை இயக்கினார். அதன் பிறகு *பொக்கிஷம்* என்ற தொடரை கலைஞர் தொலைக்காட்சிக்காக தயாரித்து, இயக்கி அதில் கதாநாயகனாக நடித்தார். அதே தொடரில் தயாரிப்பாளராக அறிமுகமானார். தற்போது சன் தொலைக்காட்சியில் எதிர் நீச்சல் (2022) என்ற தொலைக்காட்சி தொடரை இயக்கி நடித்து வருகிறார். இதில் அவரின் கதாபாத்திரத்தின் பெயர் "ஜீவானந்தம்" .

## தொலைக்காட்சித் தொடர்கள்

2024 || *எதிர்நீச்சல் தொடர்கிறது* || ஜீவானந்தம்|| தமிழ் || சன் தொலைக்காட்சி || எழுதியவர்/தயாரிப்பாளர்/இயக்குநர்

## விருதுகளும் கௌரவிப்புக்களும்

## வெளி இணைப்புகள்
*கோலங்கள் - திருச்செல்வம் 
## மேற்கோள்கள்

பகுப்பு:வாழும் மக்கள்
பகுப்பு:தமிழ்த் தொலைக்காட்சி நாடக இயக்குநர்கள்
பகுப்பு:தமிழ்த் தொலைக்காட்சி நடிகர்கள்
நான்கு நற்செய்தியாளர்கள்

**நான்கு நற்செய்தியாளர்கள்** என்பவர்கள் கிறித்தவ மரபில் மத்தேயு, மாற்கு, லூக்கா மற்றும் யோவான் ஆகிய நால்வரைக்குறிக்கும். இவர்கள் நால்வரும் இயேசுவின் வரலாற்றை விவரிக்கும் பின்வரும் புதிய ஏற்பாட்டின் நான்கு நற்செய்திகளின் ஆசிரியர்களாகக்கருதப்படுகின்றனர்:
*மத்தேயு நற்செய்தி
*மாற்கு நற்செய்தி
*லூக்கா நற்செய்தி
*யோவான் நற்செய்தி

மத்தேயு, மாற்கு, லூக்கா ஆகிய முதல் மூன்று நூல்களும் தமக்குள் மிகப் பெரும் அளவில் ஒத்திருப்பதால்,இவை ஒத்தமை நற்செய்திகள் என்று அழைக்கப்படுகின்றன. மரபுப்படி இவர்களைப்பற்றியத்தகவல்கள்:

*மத்தேயு – வரி வசூளிப்பவராக இருந்தவர். இயேசுவின் அழைப்பை ஏற்று அவரின் சீடராகவும் பின்னர் திருத்தூதர்களுள் ஒருவராகவும் இருந்தவர்,
*மாற்கு – இவர் பேதுருவின் சீடர்,
*லூக்கா – இவர் ஒரு மருத்துவர். இவர் தனது நற்செய்தியினையும் திருத்தூதர் பணிகள் நூலினையும் தியோபில் என்பவருக்காக எழுதியதாக இவரே குரிக்கின்றார். இவர் திருத்தூதர் பவுலின் நண்பர்.
*யோவான் – இவர் சீடரும் திருத்தூதர்களுள் ஒருவரும் ஆவார். இவரே மிக இளைய திருத்தூதர் என்பர்.

இயேசுவின் நற்செய்தியினை வெளிப்படுத்து நூல்களை இவர்கள் எழுதியதால் *நற்செய்தியாளர்கள்* என அழைக்கப்படுகின்றனர்.

## மேற்கோள்கள்


பகுப்பு:நற்செய்திகள்
பகுப்பு:கிறித்தவ கலை
பகுப்பு:கிறித்தவ பதங்கள்
பகுப்பு:திருமுறை நற்செய்திகளில் வரும் நபர்கள்
பகுப்பு:கிறித்தவப் புனிதர்கள்
பார்ஸ்

**பார்ஸ்** எனப்படுவது நகர்பேசிகளுக்கான செயலிகளை எழுதும்போது பயனர் தரவுகள் மற்றும் ஏனைய தகவல்களைச் சேமித்து வைக்க உதவும் ஒரு வகை வழங்கித் தொழிநுட்பத்தை வழங்கும் ஒரு இணைய சேவையாகும். இந்தச்சேவை ஒரு மேகக் கணிமை சார்ந்தே இயங்குகின்றது. பார்ஸ் அப்பிள் ஐஓஎஸ், மக் ஓஎஸ், ஆண்ட்ராய்டு, வின்டோஸ் 8, வின்டோஸ் நகர்பேசி 8 ஆகிய இயங்கு தளங்களை ஆதரிக்கின்றது. இந்த இயங்குதளங்களிற்கு எழுதப்படும் செயிலிகளுக்கான தரவுச் சேமிப்பகமாக பார்ஸ் செயற்படக்கூடியது. பேஸ்புக் நிறுவனம் பாஸ் நிறுவனத்தை வாங்கியதன் மூலம்,  பார்ஸ் நிறுவனமானது தற்பொழுது பேஸ்புக் நிறுவனத்தின் ஒரு அங்கமாகியுள்ளது.

## சிறப்பியல்புகள்
*வினைத்திறனான தரவுத்தளம்
*செயலிக்கும் தரவுத்தளத்திற்கும் இடையிலான வியாபார தர்க்க விதிகளை நிர்ணயிக்ககூடியமை
*சமூக வலைத்தளங்களுக்கான இணைப்பு
*Push முறையிலான செயதிகளை அனுப்பக்கூடிய செயற்றிறன்

பார்ஸ் சேவையானது நகர்பேசி செயலிகளை வடிவமைப்போர், தரவதுத்தளம் மற்றும் வழங்கி உட்கட்டுமானங்களை சரியாக அமைத்துக்கொள்வதில் நேரம் விரையம் செய்யாமல் செயலிகளை எழுதுவதில் கவனம்செலுத்த உதவுவதாகக்கூறுகின்றது. பார்ஸ் வழங்கும் தரவுத்தளத்தில் படிமங்கள் முதல் சாதாரண எழுத்துக்கள் வரை சேமித்துக்கொள்ளலாம்.

சமூக வலைத்தங்களின் நுழைவு அடையாளத்துடன் பயனர்கள் செயலிகளில் புகுபதிகை செய்யக்கூடிய செயற்பாட்டை பார்ஸ் இலகுவாக்கியுள்ளது. அத்துடன் உள்ளமைந்த பயனர் கணக்கு உருவாக்கம், கடவுச் சொல் மாற்றம் போன்ற செயற்பாடுகளை இயல்பிருப்பாகவே பார்ஸ் வழங்கிகள் கொண்டுள்ளன. இவை செயலிகள் எழுதும் நேரத்தைக் கணிசமாகக் குறைக்கும் என்று கூறப்படுகின்றது.

## கட்டண விபரம்
பார்ஸ் சேவை ஆரம்பநிலை செயலிகளுக்கு இலவசமாக வழங்கப்பட்டாலும், வழங்கப்பட்ட இலவச பங்கு முடிவடைந்ததும் பணம் செலுத்தி அடுத்த பொதிக்குச் செல்லவேண்டிய நிர்பந்தம் ஏற்படாலாம். தற்போது மூன்று வகையான பொதிகளை பார்ஸ் வழங்குகின்றது.

### இலவசம்
இந்தப் பொதிக்கான ஆரம்பக்கட்டனம் இலவசமாகும். அத்துடன் செயலிகளில் இருந்து மாதம் ஒன்றிற்கு ஒரு மில்லியன் கோரிக்கைகளை பார்ஸ் வழங்கிகளுக்கு அனுப்பமுடியும். மேலும் ஒரு மில்லியன் Push செய்திகளையும் வழங்கியில் இருந்து செயலிகளுக்கு அனுப்ப முடியும். 20 செக்கனுக்குள் செயலியில் இருந்து வழங்கிக்கு வந்த கோரிக்கை நிறைவேறாது விட்டால் தானியங்கிமுறையில் கோரிக்கை மறுக்கப்படும்.

### ப்ரோ
இது கட்டனம் செலுத்தப்படவேண்டிய பொதியாகும். இதற்கு மாதம் 199 அமெரிக்க டாலர்கள் அறவிடப்படுகின்றன.அத்துடன் செயலிகளில் இருந்து மாதம் ஒன்றிற்கு 15 மில்லியன் கோரிக்கைகளை பார்ஸ் வழங்கிகளுக்கு அனுப்பமுடியும். மேலும் ஐந்து மில்லியன் Push செய்திகளையும் வழங்கியில் இருந்து செயலிகளுக்கு அனுப்ப முடியும். 40 செக்கனுக்குள் செயலியில் இருந்து வழங்கிக்கு வந்த கோரிக்கை நிறைவேறாது விட்டால் தானியங்கிமுறையில் கோரிக்கை மறுக்கப்படும். இலவச பொதிக்கு மேலதிகமாக பல மென்பொருள் வல்லுனர்களை செயற்றிட்டத்தில் இணைத்தல், கூடிய பாதுகாப்பு போன்ற சேவைகளை இந்தப்பொதி பெற்றுக்கொள்கின்றது.

### என்டபிரைஸ்
இது பெருமெடுப்பில் வழங்கியைப் பாவிக்கும் செயலிகளுக்காக வடிவமைக்கப்பட்ட ஒரு பொதியாகும். இந்தப்பொதிக்கான கட்டனம் பொதுவில் அறிவிக்கப்படாதுவிட்டாலும், பயனரது தேவைகளுக்கு ஏற்ப மாற்றியமைக்கப்பட்ட கட்டணங்கள் பயனரிடம் இருந்து அறவிடப்படம். இலவசம் மற்றும் ப்ரோ வில் இல்லாத மேலும் பல சேவைகளை இந்த பொதியை வைத்திருப்பவர்கள் பெற்றுக்கொள்வர்.

## உசாத்துணை


பகுப்பு:மேகக் கணிமை
சுதர்சன் பட்நாயக்

**சுதர்சன் பட்நாயக்** (ஆங்கிலம்:*Sudarsan Pattnaik*, பி. ஏப்ரல் 15, 1977) புபனேஷ்வரிலிருந்து 60 கிலோமீட்டர் தொலைவிலுள்ள பூரி எனும் ஊரில் 1977 ஆம் வருடம் ஏப்ரல் 15 இல் பிறந்தார். இவர் ஒரு மணற் சிற்பக் கலைஞர். இந்தியாவில் மணற் சிற்பக் கலை பிறப்பதற்கு காரணமாக இருந்தவர். இவருடைய ஏழாவது வயதிலிருந்து மணலில் சிற்பம் செதுக்குவதைத் தொடங்கினார். இதுவரை நூற்றுக்கும் மேற்பட்ட சிற்பங்களை செய்து உள்ளார். நிறைய பதக்கங்களை உலக அளவில் வென்றுள்ளார். மேலும் உலக சாதனையாளர் பட்டியலிலும் இடம் பிடித்துள்ளார்.அவருக்கு 2014 ஆம் ஆண்டில் இந்திய அரசு பத்மஸ்ரீ விருது வழங்கியது.

## மேற்கோள்கள்

பகுப்பு:இந்தியச் சிற்பக் கலைஞர்கள்
பகுப்பு:1976 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்ற கலைத் துறையினர்
கியூரி வெப்பநிலை

இயற்பியல் மற்றும் பொருளறிவியலில்,  **கியூரி வெப்பநிலை** (*Curie temperature*, ), அல்லது **கியூரி புள்ளி** (*Curie point*), எனப்படுவது பொருள் ஒன்றின் நிலைத்த காந்தப் பண்புகள் தூண்டல் காந்தப் பண்புகளாக மாறும் வெப்பநிலை வரம்பு ஆகும்.

எடுத்துக்காட்டாக நேர்க்காந்த (ferro-magnetic) பண்புடைய பொருட்கள் ஒரு குறிப்பிட்ட வரம்பு வெப்பநிலைக்குக் மேல் தங்களது நிலைத்த அல்லது தானாகத் தோன்றும் காந்தப் பண்புகளை இழந்து விடுகின்றன. கியூரி வெப்பநிலை எனப்படும் இவ்வெப்பநிலை ஒவ்வொரு பொருளுக்கும் மாறுபடுகிறது..

## உசாத்துணைகள்


பகுப்பு:வெப்பவியல்
உம்கொன்ரோ வெய் சிசுவே

**உம்கொன்ரோ வெய் சிசுவே** (*Umkhonto we Sizwe*, தமிழில்: **தேசத்தின் ஈட்டி**, ஆங்கிலம்: Spear of the Nation) என்பது ஆபிரிக்க தேசிய காங்கிரசின் ஆயுதப் படைப் பிரிவு ஆகும். நெல்சன் மண்டேலா இந்தப் படைப்பிரிவை தொடங்கி தலைமை தாங்கினார். இது 1953 ஆம் ஆண்டில் இருந்து 1990 ஆம் ஆண்டு வரை மரபுசாரா கெரில்லாப் போர்முறைத் தாக்குதலை நிறவெறி அரசுக்கு எதிராக நடத்தியது.   

அறப் போராட்டம் கொள்கையாகவோ அல்லது வியூகமாகவோ பயன் தராதால், கொடுரூரமான எதிரியை எதிர்க்க தாம் மாற்று வழிகள் பரிசீலிப்பது அவசியம் என்று இந்த அமைப்பு தொடங்க முன் மண்டேலோ தெரிவித்து இருந்தார். இந்த அமைப்பு தொடக்கய காலத்தில் பெரும்பாலும் கேந்திர முக்கியத்துவம் வாந்த உள்கட்டமைப்புக்களைத் தகர்க்கும் நடவடிக்கைகளிலேயே ஈடுபட்டது.  இந்த அமைப்பு தொடங்கிய சில காலத்துக்குள்ளேயே மண்டேலா சிறை வைக்கப்பட்டார்.

## மேற்கோள்கள்

## வெளி இணைப்புகள்
* Nelson Mandela's legacy: As a leader, he was willing to use violence - 
*Collection of uMkhonto we Sizwe (MK) documents – from anc.org, timeline and manifesto.

பகுப்பு:தென்னாப்பிரிக்காவில் இனவொதுக்கல்
பெக்கெரல் விளைவு

**பெக்கெரல் விளைவு** (*Bequerel effect*) என்பது மின் பகுபொருளொன்றில் இரு ஒரே மாதிரியான மின்முனைகளை அமிழ்த்தி வைத்து, அம்மின்முனைகளை வெளிச்சுற்றில் இணைத்து ஒரு மின்முனையில் ஒளி விழுமாறு செய்தால் (irradiate) வெளிச்சுற்றில் மின்சாரம் பாயும் நிகழ்வு ஆகும்.

அலக்சாந்தர் எட்மண்ட் பெக்கெரல் (1820- 1891) என்ற பிரான்சிய நாட்டு இயற்பியலாளர் கதிரவனின் நிறமாலை, மின்னியல் காந்த இயல் மற்றும் ஒளிஇயல் பற்றி ஆய்வுகளை மேற்கொண்டார். ஒளிமின்னழுத்த விளைவு (Photo voltaic effect ) இவரால் கண்டுணுரப்பட்டது. 1839-ல் சூரிய மின்கலம் செயல்படும் விதத்தினை விளக்கினார். ஒளிர்தல் பற்றிய ஆய்வினையும் மேற்கொண்டிருந்தார். இவரின் தந்தையாரின் பெயர் அண்டோய்ன் சீசர் பெக்கெரல்.  மேலும் இவர் கதிரியக்கம் கண்டுபிடித்த என்றி பெக்கெரலின் தந்தையுமாவார்.

## உசாத்துணைகள்
*R.Williams 1960-Bequerel photo voltaic effect-journal of Chemical Physics
*1996- H. bequerel the discovery of radioactivity.

பகுப்பு:மின்னியல்
ஆர்பியம்

**ஆர்பியம்** (*orphism*) அல்லது **ஆர்பியக் கியூபிசம்** (*Orphic Cubism*) என்பது, கியூபிசத்தில் இருந்து கிளைத்த ஒரு கலை இயக்கம். ஓவியங்களில் தூய பண்பியல் தன்மையையும், பிரகாசமான நிறங்களையும் பயன்படுத்திய இவ்வியக்கத்தினர், பால் சிக்னாக், சார்லசு என்றி, சாய வேதியியலாளரான யூசென் செவ்ரோல் போன்றோரின் கோட்பாட்டு எழுத்துக்களின் செல்வாக்குக்கு உட்பட்டிருந்தனர். இந்த இயக்கம், கியூபிசத்துக்கும், பண்பியல் ஓவியத்துக்கும் இடையிலான ஒரு மாறுநிலைக் கட்டமாகவே பார்க்கப்படுகிறது. கியூபிசத்தில் ஒற்றைவண்ண ஓவியங்கள் வரையப்பட்ட காலத்தில் நிறங்களைப் பயன்படுத்தி *ஆர்பிய* இயக்கத்துக்கு முன்னோடிகளாக இருந்தோர், பிரான்டிசேக் குப்கா, ராபர்ட் டிலூனே, சோனியா டிலூனே என்போராவர்.

பிரான்சுக் கவிஞரான கியோம் அப்பொலினயர் (Guillaume Apollinaire) என்பவரே *ஆர்பியம்* என்னும் பெயரை 1912 ஆம் ஆண்டில் முதன் முதலில் பயன்படுத்தினார். கிரேக்கக் பாடகரும், கவிஞருமான ஆர்பியசு என்பாரின் பெயரைத் தழுவியே இவ்வியக்கத்துக்குப் பெயர் உருவானதாகத் தெரிகிறது. இவ்வியக்கத்தைச் சேர்ந்த ஓவியர்கள் தமது படைப்புக்களில் ஆர்பியசின் உணர்ச்சிப் பாடல் தன்மைகளைப் புகுத்த முயற்சிப்பதை இப்பெயர் கருத்தில் கொள்வதாகத் தெரிகிறது.

## குறிப்புகள்

## இவற்றையும் பார்க்கவும்
* கியூபிசம்
* பண்பியல் ஓவியம்
* ஒத்திசைநிறவியம்

## வெளியிணைப்புகள்

# நவீன ஓவிய அருங்காட்சியகச் சேகரிப்பு: ராபர்ட் டிலூனே
# நவீன ஓவிய அருங்காட்சியகச் சேகரிப்பு: சோனியா டிலூனே
# நவீன ஓவிய அருங்காட்சியகச் சேகரிப்பு: பிரான்டிசேக் குப்கா

பகுப்பு:ஓவியப்பாணிகள்
பகுப்பு:கலை இயக்கங்கள்
பிரான்டிசேக் குப்கா

**பிரான்டிசேக் குப்கா** () (செப்டெம்பர் 23, 1871 - யூன் 24, 1957) என்பவர், ஒரு செக் நாட்டு ஓவியர். இவர் *பிராங்க் குப்கா*, *பிராங்கோயிசு குப்கா* என்னும் பெயர்களாலும் அறியப்பட்டவர். இவர் ஆர்பியம், பண்பியல் ஓவிய இயக்கத்தின் தொடக்க கட்டம் போன்றவற்றின் முன்னோடியும் இணை நிறுவுனரும் ஆவார். இவரது ஆக்கங்கள் யதார்த்தவிய அடிப்படையில் இருந்து உருவானவை எனினும், பிற்காலத்தில் தூய பண்பியல் ஓவியங்களாக வளர்ச்சியடைந்தன.

## வரலாறு
### கல்வி
பிரான்டிசேக் குப்கா கிழக்கு பொகீமியாவில் உள்ள ஒப்பச்னோ என்னும் ஊரில் 1871 ஆம் ஆண்டு பிறந்தார். 1889 தொடக்கம் 1892 வரை பிராக் நுண்கலை அக்கடமியில் பயின்றார். அக்காலத்தில் இவரது ஒவியங்கள் வரலாறு, தேசப்பற்று ஆகிய விடயங்களைச் சார்ந்தவையாக இருந்தன. பின்னர் குப்கா, வியன்னா நுண்கலை அக்கடமியில் சேர்ந்தார். அங்கே குறியீடு, உருவகம் சார்ந்த விடயங்களில் கவனம் செலுத்தினார். இவர், ஓவியரும் சமுதாயச் சீர்திருத்தவாதியுமான கார்ல் வில்லெம் டீஃபெம்பாக் என்பவராலும் அவரது இயற்கைசார்ந்த வாழ்க்கை முறையாலும் கவரப்பட்டார். 1894 ஆம் ஆண்டில் வியன்னாவிலுள்ள குன்சுட்வேரீனில் குப்காவின் கண்காட்சி இடம்பெற்றது. இக்காலத்திலேயே இவருக்கு இறையியலிலும், மெய்யியலிலும் ஈடுபாடு உண்டானது. 1894 ஆம் ஆண்டில் குப்கா பாரிசு நகரில் குடியேறினார். அங்கே சிறிது காலம் யூலியன் அக்கடமியில் கற்றபின், இக்கோல் டி பூஸ்-ஆர்ட்டில் சேர்ந்தார். ஜோன் பியரே லாரன்சு அங்கே இவருடன் கல்வி கற்றார்.

## மேற்கோள்கள்

## வெளியிணைப்புகள்

* பிரான்டிஷெக் குப்கா WikiPaintings 
* பிரான்டிஷெக் குப்கா  Centre Pompidou 
* பிரான்டிஷெக் குப்காவின் படைப்புகள் Artcyclopedia 
* தி அதெனேயம் ''(The Athenaeum)''  குப்காவின் படங்களும் படைப்புகளும்
* பிரான்டிஷெக் குப்காவின் படைப்புகளின் கண்காட்சி , பிராகா

பகுப்பு:ஓவியர்கள்
பகுப்பு:1871 பிறப்புகள்
பகுப்பு:1957 இறப்புகள்
ஆப்கான் பெண்

**ஆப்கான் பெண்** (*Afghan Girl*) என அழைக்கப்பட்ட **சரபாத் குலா** (*Sharbat Gula*) 1972 ஆம் ஆண்டு பிறந்தவர். இவர் ஆப்கானித்தானைச் சேர்ந்தவர். சார்பத் குலாவின் வித்தியாசமான பச்சை நிற கண் விழிகள் காரணமாக, புகைப்பட நிபுணர் ஸ்டீவ் மெக்குரியால் புகைப்படம் எடுக்கப்பட்டவர். அப்புகைப்படத்தினால் இவர் *ஆப்கான் பெண்* என அழைகப்பட்டார். அப்புகைப்படம் 1985 ஆம் வருடத்திய *நேஷனல் ஜியாக்கிரபி* இதழில் அட்டைப் படமாக வெளிவந்தது. அப்புகைப்படம் எடுக்கப்படும் போது *குலா*  ஆப்கான் அகதியாக பாகிஸ்தான் அகதிகள் முகமில் தங்கியிருந்தார். அப்போது அவரது வயது 12. 2002 ஆம் ஆண்டு அதே புகைப்படக்காரரால் மீண்டும் புகைப்படம் எடுக்கப்படும் வரை குலா *ஆப்கான் பெண்* என்றே அறியப்பட்டார். அப்புகைப்படமானது *ஆப்கானின் மோனோலிசா* என்று அழைக்கப்படுகிறது.

## வாழ்க்கை வரலாறு

*குலா* பஷ்தூன் இனத்தைச் சார்ந்தாவர். சோவியத் யூனியன் ஆப்கானிஸ்தானில் போர் புரிந்த போது இவரின் பெற்றோர் கொல்லப்பட்டனர். அதன் பின் அகதியாக பாகிஸ்தான் அகதிகள் முகாமில் வசித்தவர்.

## திருமண வாழ்க்கை

1980 களின் பிற்பகுதியில் இவருக்குத் திருமணம்  நடைபெற்றது. 1992 ஆம் ஆண்டு இவர் ஆப்கானிஸ்தான் திரும்பினார். இவருக்கு *ரோபினா*, *ஷாகிதா* மற்றும் *அலியா* என்ற மூன்று மகள்கள் உள்ளனர். தனக்குக் கிடைக்காத கல்வி தனது மகள்களுக்குக் கிடைக்க வேண்டும் என குலா கூறியுள்ளார்.

## புகைப்படம்

1984 ஆம் வருடம் *நாஜிர் பாஹ்* அகதிகள் முகாமில் *நேஷனல் ஜியாகிரபிக்* குழுமத்தின் புகைப்பட நிபுணர் *ஸ்டீவ் மெக்குரி*யால் குலா புகைப்படம் எடுக்கப்பட்டார். *நிக்கான் எஃப்.எம் 2* வகை புகைப்படக் கருவியில் *நிக்கார் 105 மி.மி எஃப் 2.5* ஆடி பயன்படுத்தப்பட்டு இப்புகைப்படம் எடுக்கப்பட்டது.

## தேடுதல்
புகைப்படம் எடுக்கும் போது குலாவைப் பற்றிய எந்த விவரமும் தெரியாது. 2002 ஆம் ஆண்டு இவரை மீண்டும் தேடிக்கண்டடைந்த பின்னரே இவரைப் பற்றி தெரிய வந்தன. புகைப்பட நிபுணர் *ஸ்டீவ் மெக்குரி* 1990 ஆம் ஆண்டிலிருந்து இவரை பலமுறை தேடிவந்துள்ளார். 2002 குலா தனது 30 ஆம் வயதில் கண்டுபிடிக்கப்பட்டார். தன்னை இதற்கு முன் புகைப்படம் எடுத்ததையும் அவர் நினைவு கூர்ந்தார். பழைய புகைப்படத்துடன் இவரது கண்விழி ஒப்பிடப்பட்டு இவர்தான் ஆப்கான் பெண் என *ஜான டாஹ்மான்* உறுதி செய்தார். குலா தனது புகழ் பெற்ற ஆப்கான் பெண் புகைப்படத்தை 2002 ஆம் ஆண்டிற்கு முன் கண்டதில்லை. 2021-இல் தாலிபான்கள் ஆப்கானித்தானை கைப்பற்றிய பின்னர் சார்பத் குலா இத்தாலியில் அடைக்கலம் அடைந்துள்ளார்.

## மேற்கோள்கள்

பகுப்பு:ஆப்கானித்தான் மக்கள்
பகுப்பு:1972 பிறப்புகள்
பகுப்பு:வாழும் மக்கள்
கோளப் பிறழ்ச்சி

**கோளப் பிறழ்ச்சி** (*Spherical aberration*) என்பது கோள ஆடியில் அல்லது வளைபரப்பாடியில்  (குவி, குழி ஆடிகளில்) ஒளிக்கதிர்கள் விழும் போது எல்லாக் கதிர்களும் ஒரே புள்ளியில் குவியாமல் ஒன்றிற்கு மேற்பட்ட குவியங்களைக் கொடுப்பதைக் குறிக்கும். ஒரே குவியத்திற்குப் பதில் பல குவியங்களைக் கொடுக்கும் இப்பண்பு கோளப்பிறழ்ச்சி எனப்படும். ஆடிகளில் மட்டுமில்லாமல் வில்லைகளிலும் இது நிகழும். கவனமாக வில்லைத் தொகுதிகளைத் தேர்ந்து எடுப்பதன் மூலம் கோளப் பிறழ்ச்சியினைத் தவிர்க்கலாம்.

## மேற்கோள்கள்

பகுப்பு:ஒளியியல்
பகுப்பு:வடிவ ஒளியியல்
ஸ்விஸ்காம்

**ஸ்விஸ்காம் ஏஜி** ஸ்விஸ்காம் ஏஜி சுவிச்சர்லாந்து உள்ள ஒரு பெரிய தொலை தொடர்வு நிலையம் ஆகும். இதன் தலைமையகம் பெர்ன் அருகில் Worblaufen அமைந்துள்ளது. சுவிஸ் கூட்டமைப்பு ஸ்விஸ்காம் என்ற 56,94 சதவீதம் சொந்தமானது.

## நிறுவனம்
* ஸ்விஸ்காம் (சுவிச்சர்லாந்து) லிமிடெட்
* நிறுவன வர்த்தகம்
* நெட்வொர் & டி
* ஸ்விஸ்காம் சேவைகள்
* வேகமாக இணையம் (FASTWEB)
* ஸ்விஸ்காம் பங்குபெற்றவை
* சர்வதேச அலைத்தொகுப்பு சேவைகள்
* சக கருத்து
* ஸ்விஸ்காம் மருத்துவ சேவைகள்

## வெளி இணைப்புகள்
*www.swisscom.ch&nbsp;—Company site
*www.bics.com&nbsp;—BICS.com

பகுப்பு:சுவிட்சர்லாந்து
அத்தாரிண்டிகி தாரேதி

***அத்தரிண்டிகி தாரேதி*** (பொருள்:அத்தை வீட்டுக்கு வழியென்ன?) 2013இல் வெளிவந்த தெலுங்கு நகைச்சுவைத் திரைப்படமாகும். திரிவிக்ரம் சிறீவாஸ் இப்படத்தினை இயக்கினார். பவன் கல்யாண், சமந்தா ருத் பிரபு ஆகியோர் முக்கிய கதாப்பாத்திரங்களில் நடித்திருந்தனர்.

## நடிகர்கள்
* பவன் கல்யாண் - கௌதம் நந்தா/ சித்து
* சமந்தா ருத் பிரபு - சசி
* பிரணிதா - ப்ரமீளா
* பூமன் இரானி - இரகுநாதன் 
* நதியா 
* கோட்டா சீனிவாச ராவ் 
* அலி 
* பிரம்மானந்தம் 
* ம. சூ. நாராயணா 
* முகேஷ் ரிசி
* இங்கிலீஷ் விங்கிலிஷ் 
* தேவி ஸ்ரீ பிரசாத்
* மும்தாஜ் (நடிகை)

## பாடல்கள்

## ஆதாரங்கள்

## வெளி இணைப்புகள்
* 

பகுப்பு:2013 தெலுங்குத் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இத்தாலியில் படமாக்கப்பட்ட திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
பிரணிதா சுபாஷ்

thumb

**பிரணிதா சுபாஷ்** (ஆங்கிலம்:Pranitha Subhash) இவர் ஒரு இந்திய திரைப்பட நடிகையும், வடிவழகியும் ஆவார். மேலும் இவர்  அக்டோபர் 17, 1992 ஆம் ஆண்டு பிறந்தார். மற்றும் தென்னிந்த மொழிகளான தமிழ், தெலுங்கு, கன்னடம் ஆகிய மொழித் திரைப்படங்களில் நடித்துள்ளார்.

2010 ஆம் ஆண்டில் தெலுங்குத் திரைப்படமான போக்கிரி திரைப்படத்தின் கன்னடப் பதிப்பில் முதன் முதலாக நடித்தார்.

## திரைப்பட பட்டியல்

## ஆதாரம்

## வெளி இணைப்பு
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:1990 பிறப்புகள்
பகுப்பு:தெலுங்குத் திரைப்பட நடிகைகள்